**Obrazloženje Financijskog plana Državno odvjetništvo, Ured za suzbijanje korupcije i organiziranog kriminaliteta za razdoblje 2023.-2025.**

### 10990 Državno odvjetništvo, Ured za suzbijanje korupcije i organiziranog kriminaliteta

Ured za suzbijanje korupcije i organiziranog kriminaliteta (USKOK) je posebno državno odvjetništvo, specijalizirano za progon koruptivnih kaznenih djela i kaznenih djela iz sfere organiziranog kriminala, koje je nadležno za područje cijele Republike Hrvatske.

USKOK je osnovan 2001. godine Zakonom o Uredu za suzbijanje korupcije i organiziranog kriminaliteta koji je propisao ustrojstvo, nadležnost i ovlasti Ureda. Navedeni Zakon stupio je na snagu 19. listopada 2001., a Ured je s radom započeo 3. prosinca 2001. godine.

U svom sastavu USKOK ima Odjel tužitelja, Odjel za sprječavanje pojava korupcije i odnose s javnošću, Odjel za istraživanje i dokumentaciju, Odjel za međunarodnu suradnju i zajedničke istrage, Odjel za istraživanje imovinske koristi stečene kaznenim djelom, Odjel delegiranih europskih tužitelja, tajništvo te prateće službe.

Preduvjeti za efikasno ostvarivanje zakonskih zadaća Ureda su, između ostalog, „nulti stupanj tolerancije na korupciju“, uspješna suradnja s drugim državnim tijelima, unaprjeđivanje međunarodne suradnje, proaktivan i multidisciplinaran pristup u radu te permanentna edukacija radi usvajanje najboljih praksi i standarda.

Osim represivnog djelovanja, Ured se uključuje i u preventivne aktivnosti s ciljem sinergijskog učinka u području sprječavanja korupcije.

|  |  |  |  |  |  |  |
| --- | --- | --- | --- | --- | --- | --- |
|  | Izvršenje 2021. | Plan 2022 | Plan 2023  EUR | Plan 2023  EUR | Plan 2025  EUR | Indeks  2023/2022 |
| 10990 | 3.616.571,71 | 4.129.749,82 | 4.505.608 | 4.528.635 | 4.535.935 | 109 |

### 2810 SUZBIJANJE KORUPCIJE I ORGANIZIRANOG KRIMINALITETA

|  |  |  |  |  |  |  |
| --- | --- | --- | --- | --- | --- | --- |
|  | Izvršenje 2021. | Plan 2022 | Plan 2023  EUR | Plan 2023  EUR | Plan 2025  EUR | Indeks  2023/2022 |
| 2810 | 3.616.571,71 | 4.129.749,82 | 4.505.608 | 4.528.635 | 4.535.935 | 109 |

**Cilj 1. Učinkovito suzbijanje korupcije i organiziranog kriminala**

#### A678000 SUZBIJANJE KORUPCIJE I ORGANIZIRANOG KRIMINALITETA

**Zakonske i druge pravne osnove**

Zakon o Uredu za suzbijanje korupcije i organiziranog kriminaliteta

|  |  |  |  |  |  |  |
| --- | --- | --- | --- | --- | --- | --- |
| Naziv aktivnosti | Izvršenje 2021. | Plan 2022. | Plan 2023  EUR | Plan 2024  EUR | Plan 2025  EUR | Indeks 2023/2022 |
| A678000 | 3.603.564,87 | 4.101.214,41 | 4.481.518 | 4.504.147 | 4.511.447 | 109 |

**IZVOR 11**

Plaće i doprinosi : Predviđena zapošljavanja u 2023. - 5 novih službenika te 2 rasporeda na viši koeficijent. Povećanje se odnosi na novo zapošljavanje te povećanu osnovicu kao i povećanje doprinosa na plaću.

Ostali rashodi za zaposlene: Prijedlog proračuna odnosi se na stvarno iskazane potrebe zbog isplate materijalnih prava službenika i namještenika (regresa, božićnica, jubilarnih nagrada, pomoći, dara za djecu), a koja prava su povećana u odnosu na prethodna razdoblja. Pomoći su iskazane okvirno jer ih je nemoguće procijeniti.

Naknade za prijevoz: Prijedlog je izrađen sukaldno broju zaposlenih službenika i namještenika, te za nadoknadu troškova prijevoza za državne dužosnike koji ostvaruju to pravo, uvećan za nova očekivana zapošljavanja. Poskupljenje cijene karte.

Materijalni rashodi: Predloženi prijedlog se odnosi na povećanje rashoda električne energije i plina na koje rashode nismo u mogućnosti utjecati - potpisani ugovori na temelju okvirnih sporazuma, nabavka sitnog inventara i auto guma za nova službena vozila (6 novih vozila \* 464,53 eur-a \*12 mjeseci= 33.446,15 eur-a , stiglo u rujnu) . Također napominjemo da je u prijedlogu iskazana procijena rashoda za refundacije naknada sati delegiranih europskih tužitelja koji rade na nacionalnim predmetima prema Uredu europskog javnog tužitelja. Napomena : poskupljenje cijena svih energenata.

Spajanje Aktivnosti A678009 – Sustav analitičkog praćenja organiziranog kriminaliteta od 01.01.2023. godine.

Tekuće održavanje: Planirana sredstava predviđena su i za popravke službenih vozila, servisiranje i popravke klima uređaja, popravke kopirki, printera, računala i sl.

Nabava opreme: Prijedlog proračuna je planiran za nabavku novog uredskog namještaja, nabavke opreme za održavanje i zaštitu, a sve zbog dotrajalosti postojeće opreme po potrebi, te za podmirenje rashoda za sedam službenih vozila nabavljenih putem financijskog leasinga. U prijedlogu se ne nalaze sredstva koja se nabavljaju preko Ministarstva pravosuđa i uprave, već su to tražena sredstva za vlastitu nabavu.

**IZVOR 31 VLASTITI PRIHODI**

Vlastiti prihodi se ostvaruju od prihoda usluge kopiranja. Kod vlastitih prihoda se očekuje prijenos u slijedeću godinu. Procjena se odnosi na trenutnu situaciju.

**IZVOR 52**

Predviđanje prihoda

#### A678008 MEĐUNARODNA SURADNJA NA SUZBIJANJU ORGANIZIRANOG KRIMINALITETA

**Zakonske i druge pravne osnove**

Zakon o Uredu za suzbijanje korupcije i organiziranog kriminaliteta

|  |  |  |  |  |  |  |
| --- | --- | --- | --- | --- | --- | --- |
| Naziv aktivnosti | Izvršenje 2021. | Plan 2022. | Plan 2023. EUR | Plan 2024. EUR | Plan 2025. EUR | Indeks 2023/2022 |
| A678008 | 9.157,87 | 22.164,71 | 24.090 | 24.488 | 24.488 | 109 |

**IZVOR 11**

Ovom aktivnošću financira se suradnja Ureda sa državnim odvjetništvima iz regije, unutar i izvan Europe, kao i sa različitim međunarodnim organizacijama. Planirana sredstva u 2023. godini u iznosu od 24.090 eur-a se odnose na službena putovanja u inozemstvo, stručno usavršavanje zaposlenika, naknade troškova svjedocima, usluge prijevoda te sredstva reprezentacije kod prijema stranih delegacija. Planirana sredstva u 2024. i 2025. godini su na razini plana iz 2023. godine uz minimalna povećanja.

**IZVOR 51 – POMOĆI EU**

Predviđanje prihoda.

#### A678009 SUSTAV ANALITIČKOG PRAĆENJA ORGANIZIRANOG KRIMINALITETA

**Zakonske i druge pravne osnove**

Zakon o Uredu za suzbijanje korupcije i organiziranog kriminaliteta

|  |  |  |  |  |  |  |
| --- | --- | --- | --- | --- | --- | --- |
| Naziv aktivnosti | Izvršenje 2021. | Plan 2022. | Plan 2023. | Plan 2024. | Plan 2025. | Indeks 2023/2022 |
| A678009 | 3.848,96 | 6.370,69 |  |  |  |  |

Aktinost koja se od 01.01.2023. spaja sa Aktivnosti A678000 Suzbijanje korupcije i organiziranog kriminaliteta.